Basketballspillerne fra Aalborg Vikings er ikke specielt sejrsvante, men onsdag aften fik holdet sæsonens anden sejr, da Hørsholm blev besejret med 84-83 i Aalborg. Det var en tæt kamp, hvor Hørsholm var foran 25-23 efter første periode og ved halvleg havde øget til 48-36 efter en periode, hvor Vikings brændte alt for meget. Vikings formåede at hale lidt ind i tredje periode, og i løbet af fjerde periode fik hjemmeholdet vendt kampen og bragt sig foran. Der var dog spænding helt til det sidste, men selv om Hørsholm lavede tre point i kampens allersidste sekund, så endte det altså med en etmålssejr til Vikings, som dermed er oppe på to sejre i sæsonen, men fortsat er på ligaens sidsteplads. - Det er vigtigt for vores selvtillid, at vi får en sejr inden slutspillet. Vi viser i den grad, at i stor modgang, formår vi at kæmpe os tilbage i kampen og få sejren, siger Vikings' head coach Mads Olesen til klubbens hjemmeside. Aalborg Vikings mangler to kampe i grundspillet.

Opsummering:
I sæsonens sidste hjemmekamp fik Áalborg Vikings en smal sejr over Hørsholm 79'ers.